Oscar de Pellegrin

Oscar de Pellegrin (født 17. mai 1963) er en italiensk funksjonshemmet bueskytter, som konkurrerer i klassen W2. Han konkurrerte tidligere også i skyting.

Han er gift og har en sønn, og fikk sitt handikapp i en traktorulykke. 

 Meritter 
Han fikk bronse i skyting, i klassen Mixed Olympic Match SH3, ved Paralympiske sommerleker 1992. Han fikk også bronse i klassen Mixed English match SH1 (50 m rifle liggende) ved Paralympiske sommerleker 1996. 

I 2000 fikk han bronse i bueskyting individuelt, og gull i lagkonkurransen, sammen Salvatore Carrubba og Giuseppe Gabelli.IPC - Medallists - Sydney 2000 Paralympic Games - Archery, besøkt 7. september 2012. Dette året ble han også utnevnt til Kommandør av Republikken Italias fortjenstorden. Ved Paralympiske sommerleker 2008 i Beijing fikk han igjen medalje, denne gang bronse i lagkonkurransen i recurve, sammen Mario Esposito og Marco Vitale.Beijing 2008 - Archery (WebArchive), besøkt 7. september 2012.

Ved Paralympiske sommerleker 2012 i London fikk han gull individuelt med buetypen recurve, i klassen W1/W2. I plasseringsrunden fikk han fjerde beste poengsum, med 625 poeng. De Pellegrin slo sørkoreanske Myeong-Gu Lee 6-4 i kvartfinalen og Lung Hui Tseng 7-3 i semifinalen. I finalen slo han malaysiske Hasihin Sanawi 6-5.London 2012 - Men's Individual Recurve - W1/W2, besøkt 7. september 2012. 

Han deltok også i lagkonkurransen, men Italia ble der slått ut av Kina i kvartfinalen.London 2012 - Men's Team Recurve - Open, besøkt 7. september 2012.

 Referanser 

 Eksterne lenker 
 London 2012 - Oscar de Pellegrin

Kategori:Italienske bueskyttere
Kategori:Deltakere for Italia under Paralympiske sommerleker 2012
Kategori:Paralympiske mestere for Italia
Kategori:Fødsler i 1963